b'\n_START_ARTICLE_\nMalek Noor\n_START_SECTION_\nBidang lakonan\n_START_PARAGRAPH_\nTubuh sasa beliau membolehkan beliau dijemput berlakon dalam beberapa filem di Malaysia . Watak yang dipegangnya sesuai tubuh badannya. Filem yang dilakonkannya ialah Ujang (1989), Juara (1991), Rimba Malam (1992), Kelisa (1992) dan Pemburu Bayang (1993)._NEWLINE_Malek juga pernah menghasilkan sebuah album pada 1990-an._NEWLINE_Dalam teledrama Damak, beliau memegang watak tok guru yang handal bersilat. Drama ini diarahkan oleh Zulkiflie M Osman.\n_START_SECTION_\nPerniagaan\n_START_PARAGRAPH_\nBeliau menjalankan perniagaan membekal barangan fitness di bawah syarikatnya Sportec\xe2\x80\x99s Divemate Sdn. Bhd. Beliau juga pengarah eksekutif Universal Fitness and Leisure (UFL) . Menerusi perniagaan ini beliau telah merantau seluruh Amerika Syarikat dan Hong Kong selama lebih 30 tahun. Kini beliau menjual syer dalam syarikat KK Design kerana tidak berhajat menetap di Hong Kong. Semasa di Denver, Amerika Syarikat Malek melihat pelbagai bentuk kepercayaan ._NEWLINE_Berkat perniagaan yang diceburinya membolehkan beliau menderma kepada pelakon Allahyarham Yusni Jaafar, bekas pemain bola sepak kebangsaan, Santokh Singh dan bekas atlet olahraga kebangsaan, Ishtiaq Mubarak dan lain-lain.\n_START_SECTION_\nBertaubat\n_START_PARAGRAPH_\nPada 2008, Malek Noor membuang semua piala yang dimenanginya. Beliau berpendapat semua piala berbentuk patung itu menjejaskan keimanannya selama ini.  Semua ini bermula pada 2002 ketika mendengar azan maghrib di penthaouse, berhadapan KLCC. Selepas itu beliau ke Jalan Masjid India untuk membeli al Quran. Beliau juga bermimpi bertemu dengan ibunya yang memimpinnya masuk ke Masjidil Haram dan sujud di hadapan Kaabah.'